Miren Amuriza

Miren Amuriza Plaza (Berriz, Bizkaia, 1990eko martxoaren 1a) bertsolaria eta idazlea da. Xabier Amuriza bertsolariaren eta Arantza Plaza bertsolaritza irakaslearen alaba da. Hainbat euskal hedabidetan idazten du.

Biografia 
Miren Amuriza txikitatik bizi izan da bertso eremu batean, bere aita leku batetik bestera joaten ikusiz eta bertsolariak gertutik ezagutzen. Hala ere, bere gurasoek ez dute inoiz bertsolari izatera bultzatu, asko animatu dute baina bere kabuz hasi zen, hamabi urterekin. Bere gurasoak bertsolariak dira biak, bere aita izan da beti bere erreferente nagusiena eta bere amari, Maddalen Arzallusekin batera, omenaldi bat egin zion. Amurizak, Euskal Filologia ikasi du Gasteizen eta bertsolaria izatez gainera, idaztea asko gustatzen zaio. Bertso eskolen bultzatzailea da eta, ostiraletan, Berrizko bertso eskolan klaseak ematen zien zortzi – hamahiru urte bitarteko 14 umeei. Gainera, musika talde batzuekin kolaboratu egin du ere, abesten eta letrak idatziz.

2002an, Bizkaiko Eskolarteko Txapelketan, Bilboko El Carmen aretoan, jendaurrean kantatu zuen lehen aldiz, eta, eskolartekotik kanpo, Andikoako auzo-afarian kantatu zuen lehenengoz 2003an; bere aitarekin eta librean. 2008an, ETB 1ek gabon-gauean emititzen duen Euskal Kantuen Gaua saioan Gure aitak amari kanta herrikoia abestu zuen Xabier Amuriza, Jexux Arzallus, Amets Arzallus eta Maddalen Arzallus bertsolariekin batera. Urte berean Euskal Herriko Eskolarteko Bertsolari Txapelketa irabazi zuen.

2009an Bertsolari Txapelketa Nagusiko finalaurrekotan bigarren txandara iritsi zen. Bizkaiko Bertsolari Txapelketan hiru aldiz izan da finalista, emaitzarik onena 2010eko hirugarrena izan zuen.

Gaur egun, Berria egunkarian eta Anboto aldizkarian kolaboratzen du, iritzi artikuluak idatziz. Literaturari dagokionez 2017an Igartza Saria irabazi du Paperezko txoriak proiektuarengatik. Sari horren bekaren laguntzarekin argitaratu du Basa (Elkar, 2019) bere lehen eleberria, Sabina izeneko emakume menderakaitza protagonista gisa duena.

Bertsolaritza 

 Bertsolari Txapelketa Nagusia:
 2009: finalaurrekoak, bigarren txanda.
 2013: final laurdenak
 2017: finalaurrekoak, bigarren txanda.
 2022: lehen fasean.
 Bizkaiko Bertsolari Txapelketa:
 2008: finalaurreak
 2010: finalista: hirugarren
 2012: finalista: bosgarren
 2014: finalaurreak
 2016: finalista: zazpigarren
 2018: finalista: seigarren
 2021: finalaurreak
 Eskolartekoak:
 Euskal Herriko Eskolarteko Txapelketa:
 Txapelduna (1): 2008
 Txapeldun ordea (1): 2006
 Bizkaiko Eskolarteko Txapelketa:
 Txapelduna (2): 2003 (txikitan), 2006 (handitan)
 Berritxu saria (1): 2005

Literatura

Lanak 
 Pupu eta Lore ikusi-makusi (Nor gara ?) (2016, Elkarlanean)
 Bainera bete itsaso (Album ilustratuak) (2016, Elkarlanean)
 Badator korrika ! (Plaza ipuinak) (2016, Elkarlanean)
 Pirritx hizkuntza zer ote ? (Nor gara ?) (2016, Elkarlanean)
 Porrotx hizkuntzaren arnasa (Nor gara ?) (2016, Elkarlanean)
 Marimotots euskara ikasten (Nor gara ?) (2016, Elkarlanean)
 Patata, patata ! (Plaza ipuinak) (2016, Elkarlanean)
 Amalur (PIRRITX, PORROTX ETA MARIMOTOTS) (2016, Elkarlanean)
 Paperezko txoriak(2017, elkar)
 Mattin eta Kattin (Familia mila kolore) (2018, Elkarlanean)
 Hodei (Familia mila kolore) (2018, Elkarlanean)
 Kakuenea (Familia mila kolore) (2018, Elkarlanean)
 Larunbata (FAMILIA MILA KOLORE) (2018, Elkarlanean)
 Basa (2019, Elkar)

Errekonozimendu eta sariak 

 Igartza Saria (1): 2017

Erreferentziak

Kanpo estekak 

 Miren Amuriza eta Jone Uriari elkarrizketa.
 Miren Amurizari buruzko informazioa Bertsozale Elkartearen webgunean.

Miren Amuriza
Berriztarrak
Emakume bertsolariak
Bizkaiko bertsolariak
Idazleak
Emakume idazleak